UTIs (યુરિનરી ટ્રેક્ટ ઈન્ફેક્શન્સ)થી દૂર રહેવું હોય તો સેક્સ પછી પેશાબ ના લાગ્યો હોય તો પણ બાથરુમનો ઉપયોગ કરી લેવો જોઈએ. આવું અમે નહીં પણ ડૉક્ટર્સ જણાવી રહ્યા છે. ‘ધ કમ્પ્લેટ એ ટુ ઝેડ ફોર યોર વી’ના લેખક અને અમેરિકાના ડૉક્ટર એલ્સા ડ્વેક જણાવે છે કે, જ્યારે તમે ઈન્ટરકોર્સ કરો છો, બેક્ટેરિયા યોનિમાં આવે છે અને તે વજાઈનાના માર્ગે શરીરમાં જઈને ઈન્ફેક્શન ઉભું કરે છે, માટે UTIsને રોકવા માટે સેક્સ પછી પેશાબ કરી લેવો જોઈએ. તેઓ કહે છે કે, આમ કરવાથી બેક્ટેરિયા પેશાબની સાથે બહાર ફેંકાઈ જાય છે.